Gurutziltzatuaren eliza (Bolonia)

Gurutziltzatuaren eliza (itaileraz, Chiesa del Crocifisso) Santo Stefano basilikako multzoko zazpi elizetako bat da, Bolonian (Italia).

 Historia 
Jatorri lombardiarrekoa da eta VIII. mendekoa da, Liutprando errege lombardiarrak hiria 727an konkistatu eta hiriko katedral edo eliza garrantzitsu gisa eraiki zuenean. Eliza hura San Joan Bataiatzailearena zen izenez (San Giovanni Battista), eta bere egiturarik geratzen dena da geroagoko Gurutziltzatzearen eliza honetako presbiterioa.

Eraldaketa erromaniko bat izan zen 11. mendean, kripta gehiturik, eta beste hainbat 17. 19. eta 20. mendeetan

 Deskribapena 

 Kanpoaldea 
Kanpoaldea nabarmen aldatu da jatorrizko eraikuntzarekin alderatuta eta gaur egun itxura erromanikoa du. Fatxada jatorriz adreiluzkoa zen, isuri bikoitzeko italiar elizen fatxaden estiloan (fastigiata), alboko bi zutabe eta bi pilastraz bertikalki banatuta hiru espaziotan, gaur egun bezala, baina baxuagoa zen eta leiho bakarra zuen espazio bakoitzeko (hiru guztira). 

Ezkerrean kanpoko pulpitu bat ere badu erlikiak erakusteko erabiltzen zena, zeinetan nabarmentzen zen Andree Mariaren Xingola Santua zena, Bolonian gurtua. Elizak banda lombardirar bat ere badauka. Elementu hauek, eliz ataria bezala, geroagoko gehigarriak dira.

 Barrualdea 
Ezkerreko hormaren goialdean, XVI. mendeko hilobi-monumentu baten gainean, elizaren matroneum zaharra nabari daiteke, ziurrenik eskuineko horma osoan zehar fatxadako kanpoko pulpituraino luzatzen zena.

Aretoko alboko hormetako freskoetan nabarmentzen dira San Estebanen Martirioa (Pier Francesco Cittadini, 1546 ), San Mauroren Miraria (Angela Teresa Muratori, 1701), Joan Bataiatzailearen Buru-mozketa ( Francesco Caccianemici, XVI. mendea ) eta beste bi lan txikiago. Atzeko horman, Michele di Matteok XV. mendean egindako Madonna del Paradiso txikia dago.

Presbiterioa, garai batean San Giovanni Battista eliza independentea izan zena, XVII. mendearen erdialdean erabat berritu zen estilo barrokoan, Gurutziltzatuaren elizaren presbiterio bihurtuz, eta erdiko eskailera handi baten bidez sartzen da. Zurezko gurutze margotu bat dago, Simone di Filipporen 1380 inguruko lana.  XV. mendeko freskoak Kalbarioarekin (ezkerrean) eta Gurutziltzaketarekin (atzeko horman), ziurrenik Giovanni da Modenak eginak, eta XVII. mendeko fresko bat noli me tangere irudikatzen duena (eskuinean).

Presbiterio azpiko kriptan zutabe bat dago nonbait Jesus Nazaretekoaren garaiera markatua duena: 1'70 metro.

 Iruditegia 

 Erreferentziak 

 Kanpo estekak 

Kategoria:Santo Stefano basilika (Bolonia)